**A fizikai aktivitás szerepe a látássérült és siketvak gyermekek és fiatalok életében***Dr. Lauren Lieberman, New York State University*

A látássérült gyermekek motoros készségek, egyensúlyérzék és fittség terén bizonyítottan elmaradnak látó társaiktól, ami egyaránt befolyásolja a sportban való részvételüket és életminőségüket. Az előadás során szót ejtünk a testmozgás tanításakor használható adaptált oktatási módszerekről, a tapintáson alapuló tanításról, az előzetes tanítás (pre-teaching) fontosságáról, valamint a látó vezetővel történő futásról. A résztvevők megismerkednek néhány, látássérült személyek számára adaptált sportággal is. Az előadás utolsó részében bemutatjuk a Camp Abilities mozgalmat, amely a látássérült vagy siketvak gyermekek és fiatalok, immár kilenc országban, rendszeresen megszervezett sporttábora.